b'\n_START_ARTICLE_\nHidroelektrarna Vuzenica\n_START_SECTION_\nZgodovina\n_START_PARAGRAPH_\nHidroelektrarno so za\xc4\x8deli graditi leta 1947. V elektrarno so vgradili prvo zgrajeno turbino v Sloveniji, ki jo je izdelal Litostroj. Do leta 1953 so delno dokon\xc4\x8dali gradnjo, tako da so lahko pognali agregate; gradnja je bila dokon\xc4\x8dana \xc5\xa1ele leta 1959._NEWLINE_Danes lahko elektrarna deluje z najve\xc4\x8djo mo\xc4\x8djo 56 MW in na leto proizvede 247 milijonov kWh. Za potrebe elektrarne so ustvarili umetno akumulacijsko jezero, ki se\xc5\xbee do zgornje HE Dravograd in zajema 7,1 milijona m\xc2\xb3 vode.'